Nordstrooss Shopping Mile Marnach
D'Nordstrooss Shopping Mile Marnach oder einfach Nordstrooss, ass en Akafszentrum zu Maarnech, dee laanscht d'Nordstrooss läit.
Am Akafszentrum sinn iwwer 40 Geschäfter, verdeelt op den A-, B- an C-Block. Nieft de verschiddene Liewensmëttelkette gëtt et dräi Restauranten, zwou Bensinnsstatiounen a vill Déngschtleeschtungsbetriber.

Mëtt 2019 ass de Gesondheetszentrum (Centre médical Nordstrooss) mat enger Apdikt opgaangen. Dat selwecht Joer sinn nach eng Crèche, d' Laboratoires Réunis, eng Filial vu « gesond.lu » a vill Dokteren derbäikomm.

Am Januar 2020 sinn d'Büroe vun der SNCA (Société Nationale de Circulation Automobile) opgaangen  an d'Kontrollstatioun SNCT (Société Nationale de Contrôle Technique) huet seng Pisten am Fréijoer 2020 opgemaach.

Geschicht 
D'Entwécklung geet zeréck op d'Joer 1986. Den Ufank war de Bau vum Miwwelgeschäft Oestreicher, 1996 sinn ee Supermarché an déi éischt Bensinnsstatioun derbäikomm.
De 26. September 2017 gouf d'Nordstrooss Shopping Mile Marnach mat sengen 10.000 m² offiziell a Presenz vun der Staatssekretärin Francine Closener, dem Emile Eicher Député-maire vu Klierf , an der Direktioun vum Cactus ageweit.

Um Spaweck 
 Websäit vum Akafszentrum Nordstrooss
 Websäit vum Centre Médical Nordstrooss

Akafszentren zu Lëtzebuerg
Gemeng Klierf